Krikai
Krikai arba muskogai (angl. Creek, Muscogee, sav. Mvskoke) – Šiaurės Amerikos indėnų tauta, priklausanti muskogų genčių grupei. Gyvena Jungtinių Amerikos Valstijų pietryčiuose: Oklahomoje, Alabamoje, Džordžijoje, Floridoje. Populiacija – 43 000 žmonių (kitais duomenimis, save krikais laiko ~88 tūkst žmonių), dabar dauguma persimaišę su baltaisiais, juodaodžiais (metisai). Gimtoji kalba – muskogų (priklauso muskogų šeimai, XXI a. pr. ką vartojo ~5000 žmonių), dabar dauguma kalba anglų kalba. Tikintieji – protestantai (presbiterionai, baptistai, metodistai).